Temeljem članka 35. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 30. Statuta Općine Vladislavci („Službeni glasnik“ Općine Vladislavci broj 03/13, 3/17, 2/18, 4/20, 5/20- pročišćeni tekst, 8/20, 2/21 i 3/21 – pročišćeni tekst), a u svezi s člankom 48. stavak 3. Zakona o lokalnoj i područnoj (regionalnoj) samoupravi, Općinsko vijeće Općine Vladislavci, na svojoj 44. sjednici održanoj dana 05. studenoga 2024. godine, donosi

**ODLUKU**

**o izmjeni i dopuni Odluke o suglasnosti na provedbu ulaganja na području Općine Vladislavci u 2024. godini**

**Članak 1.**

1. U Odluci o suglasnosti na provedbu ulaganja na području Općine Vladislavci u 2024. godini („Službeni glasnik“ broj 12/23 i 11/24) dalje u tekstu: Odluka u članku 2. stavak 1. riječ: „primjerice:“ briše se, a iza riječi „ da provede postupke javne/jednostavne nabave,“ dodaju se riječi: „da donese odluku o odabiru najpovoljnije ponude ili odluku o poništenju postupka javne/jednostavne nabave,“
2. U članku 2. iza stavka 1. dodaje se novi stavak 2. koji glasi:

„Općinski načelnik izvješćuje Općinsko vijeće o provedbi ulaganja u izvješću o radu načelnika iz članka 35.b. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).“

1. U članku 2. dosadašnji stavci 2. i 3. koji postaju stavci 3. i 4. brišu se.

**Članak 2.**

1. Ostale odredbe ove Odluke ostaju nepromijenjene.

**Članak 3.**

1. Nalaže se Jedinstvenom upravnom odjelu Općine Vladislavci da izradi pročišćeni tekst Odluke o suglasnosti na provedbu ulaganja na području Općine Vladislavci u 2024. godini.

**Članak 4.**

1. Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 400-01/23-13/01

UR.BROJ: 2158-41-01-24-06

Vladislavci, 05. studenoga 2024. godine

**Predsjednik**

**Općinskog Vijeća**

Krunoslav Morović